kardosdrur/scandi-wiki huggingface dataset:
Fernando Muslera

Néstor Caféen Fernando Muslera Micol (spansk udtale: [feɾˈnando musˈleɾa], født 16. juni 1986) er en uruguayansk fodboldspiller som spiller som målmand for Galatasaray og det uruguayanske landshold.

Baggrund 
Muslera blev født i Buenos Aires i Argentina men hans forældre var dog fra Uruguay.

Karriere

Uruguay 
Muslera startede sin professionelle fodbold karriere for Montevideo Wanderers, hvor han kom gennem klubbens ungdomsafdeling. Efter imponerende præstationer for Wanderers, valgte det uruguayanske storhold Nacional at tilbyde ham et lejeophold, formentlig for at kigge nærmere på spilleren. Efter hjemkomsten til Montevideo, og et succesrigt lejeophold med gode præstationer, begyndte han at tiltrække sig opmærksomhed fra Europæiske klubber. Lazio var et af de europæiske hold der var interreseret i ham, og de endte også med at snuppe ham i 2007.

Lazio 
Lazio underskrev med Muslera i august 2007 for ca. €3 millioner. Han fik sin debut for SS Lazio|Lazio i en 3-1 sejr hjemme mod Cagliari den 16. september 2007, og startede yderligere 4 kampe i træk inde, hvor den sidste var en katastrofal præstation i Lazio's 1-5 hjemme tab til Milano den 7. oktober, en kamp, hvor han tog fejl på fire af de fem mål Lazio har erkendt. Efter den præstation mod Milano så han sig selv sidde på bænken hvor 44-årige Marco Ballotta afløste ham. Han var andet valg for resten af sæsonen, så han fik kun yderligere 4 liga kampe og ingen i UEFA Champions League. Han har dog spillet alle Lazio's resterende Coppa Italia kampe, hvor han leverede gode præstationer.

Muslera startede som anden-valg i 2008-09 sæsonen efter Lazio købte Juan Pablo Carrizo, men blev dog igen første-valg i januar 2009 efter en række dårlige præsentationer af Carrizo, kombineret med konflikter med træneren.

Galatasaray S.K. 
Den 19. juli 2011 meddelte Galatasaray officielt at der var underskrevet med Fernando Muslera der kom fra Lazio på en 5-årig kontrakt mens han var i landsholdstrup i Copa América med Uruguay. Transferren omfattede at Lorik Cana skiftede, i den anden vej til Lazio, mens Galatasaray også betalte €6,75 mio. til Muslera's tidligere klub, Montevideo Wanderers som ejede 50% af hans spiller rettigheder. Den samlede værdi af hans transfer menes derfor at ligge i omegnenen af €12 millioner, hvilket gør Muslera på det tidspunkt den dyreste målmand der er blevet købt i Tyrkiet og den femte dyreste målmand nogensinde. Muslere ville tjene €2 millioner om året.

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Club Nacional de Football
Fodboldspillere fra SS Lazio
Fodboldspillere fra Galatasaray SK
Foshan

Foshan (kinesisk: 佛山; pinyin: Fóshān, på kantonesisk Fat Saan eller Fatshan) er en by på præfekturniveau i provinsen Guangdong i Kina. Byen administrerer et område på  3,840 km² med en befolkning på knap 6 millioner mennesker i 2009.

Administration

Bypræfekturet Foshan administrerer fem distrikter:

 Chancheng distrikt (禅城区)
 Nanhai distrikt (南海区)
 Sanshui distrikt (三水区)
 Gaoming distrikt (高明区)
 Shunde distrikt (顺德区)

Den lokale leder i Kinas kommunistiske parti er Lu Yi. Borgmester er Zhu Wei, pr. 2021.

Trafik
Kinas rigsvej 325 (Guangnan-vejen) går gennem området. Den fører vestover fra Guangzhou i Guangdong til Nanning og til den autonome region Guangxi.

Bypræfekturer i Guangdong
Jorge Fucile

Jorge Ciro Fucile Perdomo (født 19. november 1984 i Montevideo, Uruguay) er en uruguayansk fodboldspiller, der spiller som forsvarsspiller hos Nacional i Uruguay. Han har spillet for klubben siden sommeren 2014. Tidligere har han optrådt for den uruguayanske klub Liverpool Montevideo.

Med FC Porto har Fucile vundet tre portugisiske mesterskaber og én pokaltitel.

Landshold 
Fucile står (pr. 1. marts 2012) noteret for 35 kampe for Uruguays landshold, som han debuterede for den 24. maj 2006 i en venskabskamp mod Nordirland. Han var en del af den uruguayanske trup der nåede semifinalerne ved Copa América i 2007.

Titler 
Portugisisk Liga
 2007, 2008 og 2009 med FC Porto

Portugisisk Pokalturnering
 2009 med FC Porto

Eksterne henvisninger 

 Jorge Fucile på Weltfussball.de

Fodboldspillere fra Uruguay
Fodboldspillere fra FC Porto
Fodboldspillere fra Santos FC
Fodboldspillere fra Club Nacional de Football
Lithium-ion-akkumulator

En Lithium-ion-akkumulator er et elektrisk genopladeligt batteri der er baseret på lithium. Li-Ion-batteriet udmærker sig med sin store energibeholdning.

Teknologien blev i høj grad udviklet af John B. Goodenough, Stanley Whittingham, Rachid Yazami og Akira Yoshino i 1970'erne og 1980'erne, og blev herefter kommercieliseret af Sony og Asahi Kasei-gruppe ledet af Yoshio Nishi i 1991.

Lithium-ion-batterier bruges i dag i de fleste opladbare elektroniske elementer, som for eksempel mobiltelefoner og spillemaskiner.

De genopladelige miljørigtige Lithium-ion-batterier er efterhånden blevet almindelige. Batteritypen har den højeste energitæthed af genopladelige batterier og er derfor særligt velegnet til at strømforsyne bærbart udstyr, hvor laveste vægt og længst mulige driftstid er vigtige egenskaber, for eksempel i trådløse telefoner. Li-Ion-batteriet arbejder med en anden batterispænding end andre genopladelige batterier og er derfor som oftest ikke et direkte alternativ til disse.
Lithium-ionbatterier har elektroderne: Carbon og litiumkoboltoksid.

Den bedste temperatur at opbevare Li-ion-batterier i er 48,8% opladet ved ca. 10 °C, altså i køleskabet. Jo højere temperatur og opladningsstand, jo hurtigere selvafladning, dog tager Lithium-ion-batterier skade af at blive helt afladet. Lithium-ion-batterier kan lagres over en længere periode end f.eks. NiCd eller NiMH batterier uden at miste deres opladning.

Lithium-ion-batterier har en typisk livscyklus på omkring 500 opladninger.

Referencer

Eksterne henvisninger 

Genopladelige batterier
Heyuan

Heyuan (河源市; pinyin: Héyuán) er et bypræfektur i provinsen Guangdong i Folkerepublikken Kina. Det har et areal på 15.478 km² og har ca. 3,32 millioner indbyggere (2002). 

Hovedparten af befolkningen er kantonesere eller hakka.

I november/december 2002 udbrød den dødelige sygdom og epidemi SARS i dette bypræfektur.

Administrative enheder 
Heyuan består af et bydistrikt og fem amter:
 Bydistriktet Yuancheng (源城区), 365 km², ca. 310.000 indbyggere;
 Amtet Zijin (紫金县), 3.619 km², ca. 790.000 indbyggere;
 Amtet Longchuan (龙川县), 3.088 km², ca. 860.000 indbyggere;
 Amtet Lianping (连平县), 2.025 km², ca. 370.000 indbyggere;
 Amtet Heping (和平县), 2.311 km², ca. 480.000 indbyggere;
 Amtet Dongyuan (东源县), 4.070 km², ca. 510.000 indbyggere.

Trafik 
Kinas hovedvej 205 passerer gennem området. Den begynder i Shanhaiguan i Hebei og ender i det sydlige Shenzhen i provinsen Guangdong. Undervejs passerer den Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Bypræfekturer i Guangdong
Diego Lugano

Diego Alfredo Lugano Moreno (født 2. november 1980 i Canelones, Uruguay) er en uruguayansk fodboldspiller, der spiller som midterforsvarer.

Karriere 
Tidligere har han optrådt for uruguayanske klubber som Nacional og Plaza Colonia, samt for São Paulo FC i Brasilien, tyrkiske Fenerbahçe, og Paris Saint-Germain F.C.. Han har derud over også været en tur til spansk fodbold, hvor han optrådte for Malaga på et lejebasis.

Landshold 
Lugano står (pr. april 2018) noteret for 95 kampe og ni scoringer for Uruguays landshold, som han debuterede for i 2003. Han var en del af den uruguayanske trup der nåede semifinalerne ved Copa América i 2007.

Personlige liv 
Lugano er gift med Karina Roncio, og sammen har de 3 børn: Nicolás, Thiago samt Benfica. Nicolás som er den ældste af børnene, spiller for Fenerbahçe SK's ungdomshold. Derudover er Thiago og Benfica født i Istanbul.

Lugano har udtalt, at han har to store fodboldidoler, Hugo de León og Paolo Montero.

Titler 
Uruguayanske Liga
 2000 med Nacional

Brasilianske Liga
 2006 med São Paulo FC

Copa Libertadores
 2005 med São Paulo FC

VM for klubhold
 2005 med São Paulo FC

Tyrkiske Liga
 2007 med Fenerbahçe SK

Referencer

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra São Paulo FC
Fodboldspillere fra Fenerbahçe SK
Fodboldspillere fra Málaga CF
Fodboldspillere fra West Bromwich Albion F.C.
Fodboldspillere fra Paris Saint-Germain
Fodboldspillere fra Club Nacional de Football
Personer fra Canelones
Fodboldspillere fra Plaza Colonia
Hundstrup

Hundstrup er en landsby på Fyn med . Hundstrup er beliggende i Hundstrup Sogn fire kilometer nord for Vester Skjerninge og 14 kilometer nordvest for Svendborg. Byen tilhører Svendborg Kommune og er beliggende i Region Syddanmark.

Hundstrup Kirke ligger i byen.

Æblesorten Filippa har sin oprindelse i Hundstrup.

Kilder 

Byer i Svendborg Kommune
Maximiliano Pereira

Victorio Maximiliano "Maxi" Pereira Páez (født 8. juni 1984 i Montevideo, Uruguay) er en uruguayansk fodboldspiller, der spiller som wingback hos den portugisiske ligaklub FC Porto. Han har spillet for klubben siden 2015. Tidligere har han optrådt for den uruguayanske klub Defensor Sporting samt for SL Benfica.

Med Benfica vandt Pereira i 2010 det portugisiske mesterskab.

Landshold 
Pereira står (pr. april 2018) noteret for hele 124 kampe og tre socringer for Uruguays landshold, som han debuterede for den 26. oktober 2005 i en venskabskamp mod Mexico. Han var en del af den uruguayanske trup der nåede semifinalerne ved Copa América i 2007.

Titler 
Portugisisk Liga
 2010 med SL Benfica

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra S.L. Benfica
Walter Gargano

Walter Alejandro Gargano Guevara (født 27. juli 1984 i Paysandú, Uruguay) er en uruguayansk fodboldspiller, der spiller som defensiv midtbanespiller hos Peñarol i hjemlandet. Tidligere har han optrådt for Danubio F.C., samt i Italien for Napoli, Parma og Inter og Monterrey i Mexico.

Landshold 
Gargano står (pr. april 2018) noteret for 63 kampe og én scoring for Uruguays landshold, som han debuterede for den 31. maj 2006 i en venskabskamp mod Libyen. Han var en del af den uruguayanske trup der nåede semifinalerne ved Copa América i 2007.

Personlige liv  
Gargano er gift med tidligere klubkammerat Marek Hamšíks søster, Miska. Parret har to børn, Matias som er født den 7. maj 2010 samt Thiago som er født 7. april 2012.

Eksterne henvisninger 

Fodboldspillere fra Uruguay
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra S.S.C. Napoli
Fodboldspillere fra Parma FC
Fodboldspillere fra FC Internazionale Milano
Personer fra Paysandú
Abbey Road (flertydig)

Abbey Road har flere betydninger:

 Abbey Road – et album af The Beatles
 Abbey Road (vej) – en vej i det nordlige London i England, som har givet navn til Beatles' album af samme navn
 Abbey Road Studios – et af EMI's indspilningsstudier, der i 1970 blev opkaldt efter Beatles' album
Kirkeby (Svendborg Kommune)

Kirkeby er en lille by på det sydlige Fyn med . Kirkeby er beliggende i Kirkeby Sogn ved Svendborgmotorvejen tre kilometer sydøst for Stenstrup og 10 kilometer nordvest for Svendborg. Byen tilhører Svendborg Kommune og er beliggende i Region Syddanmark.

Kirkeby Kirke og Kirkeby Skole ligger i byen.

Kilder 

Byer i Svendborg Kommune
Vejstrup

Vejstrup er en by på Sydøstfyn med , beliggende 26 km syd for Nyborg og 10 km nordøst for Svendborg. Byen hører til Svendborg Kommune og ligger i Region Syddanmark.

Vejstrup hører til Vejstrup Sogn. Vejstrup Kirke ligger i den sydlige ende af byen, Vejstrup Valgmenighedskirke i den nordlige ende.

Faciliteter 
Vejstrup Efterskole 1 km øst for byen er en Grundtvig-Koldsk skole, der er startet som højskole i 1867. Vejstrup Forsamlingshus blev bygget i 1911 på pæle, rammet ned i den nordlige del af det ret store gadekær, hvis sydlige del stadig findes ved siden af forsamlingshuset. Huset har en stor og en lille sal. Vejstrup Borgerforening er stiftet i 1982. Ådalen Plejecenters ældste bygning er fra 1949 og renoveret i 2014. De resterende bygninger er tilbygget senest i 2005, så centret nu er 4-længet med gårdhave i midten.

Historie 
Navnet Vejstrup kommer af mandenavnet Wigh og Torp, der betyder udflytterbevægelse.

Møntfundet fra Vejstrup 

15. december 1948 fandt to gartnere under nedgravning af nogle buske på Lindegaards mark en stor lerpotte med mønter. Den indeholdt 15.964 hele mønter og 11 brudstykker. Det er det næststørste fund af danske borgerkrigsmønter, og det formodes, at nedgravningen er foretaget i 1326-28.

Udskiftningen 
Udskiftningen af gårdene skete i 1795 og 1805. I alt blev 13 gårde udflyttet ved en blokudskiftning. To gårde, Lindegård og Vosmose, er forblevet i byen.

Stationsbyen 
I 1899 beskrives Vejstrup således: "Vejstrup, ved Landevejen, med Kirke, Valgmenighedskirke, Bolig for Valgmenighedens Præst (opf. 1897), Skole, Folkehøjskole (opr. 1867), Øvelseshus (opf. 1879), Andelsmejeri („Vejstrup Hals"), Jærnbane- og Telefonstation samt Fattiggaard for Oure-Vejstrup Komm. (paa Vejstrup Mark, opf. 1877, Plads for 30 Lemmer)." "Øvelseshus" var dengang betegnelsen for et forsamlingshus, men det var altså ikke det nuværende. Mejeriet blev i 1907 flyttet til det store gule hus, der stadig findes på Landevejen gennem byen. Mejeriet blev nedlagt i 1947, og huset rummer nu lejligheder.

Vejstrup havde jernbanestation på Svendborg-Nyborg Banen (1897-1964). Stationsbygningen er bevaret på Jernbanevej 5.

Noter

Eksterne kilder/henvisninger 

 Vejstrupforsamlingshus.dk – forsamlingshusets hjemmeside
 Geodatastyrelsen: Høje målebordsblade 1842-1899 og lave målebordsblade 1901-1971

Se også 
 Svendborg Brakes

Byer i Svendborg Kommune
Storbladet pæon

 
Storbladet pæon (Paeonia mascula) er en flerårig, urteagtig plante med en opret, busket vækst. Den Blomstrer normalt i april-maj.

Beskrivelse 
Stænglerne er glatte, runde i tværsnit og ofte let rødfarvede på lyssiden. Bladene sidder spredt og de er trekoblede eller uligefinnede med omvendt ægformede eller næsten runde, helrandede småblade med bølget rand. Oversiden er græsgrøn med forsænkede bladribber, mens undersiden er lysegrøn. 

Blomstringen sker i april-maj (eller senere afhængigt af de stedlige klimaforhold), hvor man finder de store blomster siddende enkeltvis og endestillet på skuddene. De er regelmæssige og 5-tallige med rosafarvede kronblade. Frugterne er kapsler med store, blanke frø.

Rodsystemet består af en roeformet jordstængel, der er forlænget i en pælerod, samt et stort antal trævlede siderødder.

Højde x bredde og årlig tilvækst: 0,50 x 0,50 m (50 x 50 cm/år).

Hjemsted 
Storbladet pæon er udbredt i Nordafrika, Mellemøsten, Lilleasien, Kaukasus, på Krim og i Sydeuropa. Alle steder er den knyttet til lune voksesteder i lyse løv- eller blandingsskove med en veldrænende, gruset og kalkrig jordbund. Desuden kan man finde dem i halvskygge under buske i maki. 

I skovene på Sierra de Gredos, som er domineret af pyrenæisk eg og strandfyr, findes den spredt sammen med bl.a. ørnebregne, harpikssoløjetræ, sommerfuglelavendel og portugisisk astragel

Note

Litteratur 
 De-Yuan Hong og Xiao-Quan Wang: The identity of Paeonia corsica Sieber ex Tausch (Paeoniaceae), with special reference to its relationship with P. mascula (L.) Mill., i Feddes Repertorium, 2006, bd. 117, nr. 1-2, side 65-84.
 De-Yuan Hong, Xiao-Quan Wang, Da-Ming Zhang og Selcuk Turgul Koruklu: Paeonia daurica Andrews or P. mascula ssp. triternata (Pall. ex DC.) Stearn & P. H. Davis (Paeoniaceae)? i Botanical Journal of the Linnean Society, 2007, bd. 154 (1), side 1–11.
 De-Yuan Hong, Xiao-Quan Wang, Da-Ming Zhang og Selcuk Tugrul Koruklu: On the circumscription of Paeonia kesrouanensis, an east Mediterranean peony i Nordic Journal of Botany, 2003, bd. 23 (4), side 395–400.
Pæon-familien
Stenbræk-ordenen
Åbyskov

Åbyskov er en lille kystby ved Storebælt på Fyn med . Åbyskov er beliggende i Skårup Sogn fem kilometer sydøst for Skårup og 10 kilometer øst for Svendborg. Byen tilhører Svendborg Kommune og er beliggende i Region Syddanmark.

Åbyskov Strand Camping ligger i byen.

Kilder 

Byer i Svendborg Kommune
Rantzausminde

Rantzausminde er en satellitby til Svendborg med . Rantzausminde ligger i Egense Sogn ved det Sydfynske Øhav fem kilometer vest for Svendborg. Byen tilhører Svendborg Kommune og er beliggende i Region Syddanmark.

Området er opkaldt efter Hans Rantzau (1764‑1808), som ejede området, da den oprindelige husmandsudstykning blev oprettet i begyndelsen af 1800‑tallet. Nogle tror fejlagtigt, at området er opkaldt efter den holstenske feltherre Johan Rantzau, der besejrede den lybske flåde i Svendborgsund i 1535.

I byen ses flere gravhøje fra bronzealderen. Ved arkæologisk udgravning nær gravhøjen på Højensvej er fundet nogle af de ældste pløjespor i Danmark. Der er desuden fundet grave fra yngre stenalder og et kulthus fra bronzealderen.   

I byen finder man Rantzausminde Skole, der blev etableret i 1859.

Rantzausminde Efterskole blev oprettet i 1956 og hedder i dag Svendborg Efterskole. I sommeren 2013 flyttede skolen til 3F's gamle kursusejendom i den anden ende af Svendborg. 

Campingpladsen Rantzausminde Camping huser årligt (uge 28) et af verdens største Wayfarer træf med 50+ deltagende joller.

Ved byen ligger Rantzausminde Lystbådehavn. Havnen er en moderne lystbådehavn med omkring 300 pladser.  Ved lystbådhavnen ligger Svendborgsunds Sejlklub grundlagt i 1866. Det gør den til Danmarks ældste sejlklub.

Den tyske dramatiker og digter, Bertolt Brecht, boede med sin hustru og deres børn i Skovsbostrand ved Rantzausminde som politisk flygtning fra naziregimet i 1933-39. Deres hus er i dag et kunstnerisk refugium.

Af erhverv rummede Rantzausminde tidligere to bådeværfter, et mosteri, en restaurant og flere værksteder. I dag findes en dagligvarebutik og et træningscenter for Mærsk.

Kilder 

Byer i Svendborg Kommune
Satellitbyer i Danmark
S60

S60 har flere betydninger:
 S60 (styresystem) − et styresystem til mobiltelefoner
 Volvo S60 − en bilmodel fra Volvo Cars
 S-60 − en sovjetisk kanon
 Canon PowerShot S60 − et kamera fra Canon
 : Dette materiale og dets beholder skal bortskaffes som farligt affald − en sikkerhedssætning
En Esch

Nicklaus Schandelmaier, bedre under kunstnernavnet En Esch (føt 23. marts 1968) er en tysk musiker, der har været emdlem af bands som KMFDM, Pigface, Slick Idiot og <PIG>.

Diskografi

Solo 
 Cheesy (1993)
 Confidence (single) (1993)
 Spänk (2014)
 Trash Chic (2016)

Slick Idiot 
 DickNity (2001)
 ReDickUlous (2003)
 Screwtinized (2004)
 Sucksess (2009)

med Pigface 
 Gub (1990)
 Welcome to Mexico... Asshole (1991)
 Fook (album) (1992)
 Washingmachine Mouth (1992)
 Truth Will Out (1993)
 Easy Listening... (2003)
 6 (2009)

med Mona Mur 
 120 Tage - The Fine Art of Beauty and Violence (2009)
 Do With Me What You Want (2011)

med FM Einheit and Mona Mur 
 Terre Haute (2013)

med Pig 
 The Gospel (2016)
 Risen (2018)

Referencer 

Rockmusikere fra Tyskland
Vejlby (Middelfart Kommune)

Vejlby er en landsby på Fyn med . Byen nåede for første gang over 200 indbyggere i 2010. Vejlby er beliggende nær Fynske Motorvej, seks kilometer øst for Middelfart, 14 kilometer øst for Fredericia og 44 kilometer vest for Odense. Landsbyen tilhører Middelfart Kommune og er beliggende i Region Syddanmark.

Den hører til Vejlby Sogn, og Vejlby Kirke samt Vejlby Skole og Aulby Skole ligger i landsbyen.

Kilder 

Byer i Middelfart Kommune
The Wrestling Classic

The Wrestling Classic var et pay-per-view-show inden for wrestling, produceret af World Wrestling Federation (WWF). Showet fandt sted d. 7. november 1985 fra Rosemont Horizon i Rosemont, Illinois. Det var wrestlingorganisationens første pay-per-view-show nogensinde (WrestleMania, der havde fundet sted for første gang i foråret 1985, var ikke blevet vist på pay-per-view, men kun internt fjernsyn).

Showets main event var finalen i en turnering med 16 deltagere, hvor Junkyard Dog besejrede Randy Savage. De andre turneringskampe havde fundet sted tidligere i showet. Derudover var der også en VM-titelkamp mellem verdensmesteren Hulk Hogan og Roddy Piper, som Hogan vandt. 

Wrestling-begivenheder
Wrestling i 1985
Gelsted

Gelsted er en by på Fyn med . Gelsted er beliggende midt mellem Ejby og Aarup, 28 kilometer vest for Odense. Byen ligger i Middelfart Kommune. Kirsten Thorup er født i Gelsted, og handlingen i flere af hendes romaner er henlagt til byen.

Historie 
Gelsted landsby bestod i 1682 af 10 gårde, 3 huse med jord og 3 huse uden jord. Det samlede dyrkede areal udgjorde 397,5 tønder land skyldsat til 65,57 tønder hartkorn. Dyrkningsformen var tovangsbrug med rotationen 2/2 + 1 vang sås årligt.

Gelsted fik jernbaneforbindelse i 1865. Stationen kom imidlertid til at ligge et godt stykke fra landsbyen, hvorfor der opstod en ny stationsby, som først med tiden voksede sammen med den gamle landsby.

Omkring 1870 omtales byen således: "Gjelsted med Kirken, Præstegaard, Skole og Jernbanestation".

Omkring 1900 havde Gelsted kirke, præstegård, to skoler (hovedskolen og stationsskolen), missionshus (opført 1889), forsamlingshus (opført 1892), jernbane-, telegraf- og telefonstation, gæstgiveri og andelsmejeri. 

Gelsted stationsby havde 198 indbyggere i 1906, 491 i 1911 og 466 indbyggere i 1916. I 1911 var fordelingen efter næringsveje: 25 levede af landbrug, 264 af håndværk og industri, 61 af handel, 64 af transport. I 1920 havde byen kirke, præstegård, missionshus (opført 1889), forsamlingshus, skolehjem for forsømte drenge, sparekasse for Gelsted og omegn, elektricitetsværk, cementvarefabrik, andelsmejeri, møller, købmandshandel m.m. samt station på Tommerup—Middelfart-banen.

Gelsted stationsby fortsatte sin udvikling i mellemkrigstiden: byen havde 537 indbyggere i 1921, 549 i 1925, 644 i 1930, 623 i 1935 og 592 indbyggere i 1940.
I 1930 var fordelingen efter næringsveje: 644 indbyggere, hvoraf 17 levede af landbrug, 292 af håndværk og industri, 88 af handel og omsætning, 82 af transport, 18 af immateriel virksomhed, 57 af husgerning, 59 var ude af erhverv og 7 ikke havde angivet oplysninger. 

Gelsted stationsby fortsatte sin befolkningsvækst efter 2. verdenskrig: byen havde 637 indbyggere i 1945, 646 i 1950, 614 i 1955, 653 i 1960 (1.081 medregnet Holme-Lunghøj by) og 1.252 indbyggere (inklusive Holme-Lunghøj by) i 1965.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Middelfart Kommune
Australian Music Retailers Association

Australian Music Retailers' Association forkortet (AMRA) er en handelsorganisation grundlagt i 1993, som repræsenterer Australiens musikindustris produktionssketor, der inkluderer musikproducenter, musikdetailhandlere og instrumentfabrikanter, hertil også forhandlere af lydteknisk udstyr. Organisationen er i tæt samarbejde med den resterende musikindustri for, at administrere musikindspilninger med et offensivt indhold, og derved gøre kunderne opmærksom på det ved mærkater på albumomslagene.

Fodnoter

Eksterne henvisninger 
 www.australianmusicoffice.com 

Musikindustri
Etableret i 1993